Da+krigen++kom

Boka "Da krigen kom" er skrevet av Harald Skjønsberg. Den er en faktaløve, og er en del av Damms Leseløve-program med lettlestbøker. Boka kom ut i 2007 på N.W.Damm og Søn AS. Boka er en faktabok på 71 sider. Den passer best for barn som har lest en del, og som er interessert i å lese faktabøker. Den kan også egne seg godt som grunnlagsmateriale til f.eks oppgaveskriving. Boka består av faktakunnskap fra 2.verdenskrig. Den er rikt illustrert med autentiske bilder fra krigens dager. Innimellom er det litt mer komplisert fakta og forklaringer av vanskelige ord som er skilt ut i egne faktabokser. Forfatteren henviser også til mange skjebner fra krigen, og dette gjør boka enkel å identifisere seg med. Mange barn lurer på hva som egentlig skjer når det er krig, og denne boka gir et godt bilde på hvordan det er å leve i et land som er i krig. Lesemotiverende for de som liker å lese faktabøker.
 * Da krigen kom**

//Skrevet av Anne-Karine Vivelstad//